Robotvirksomheden Bila, der har hjemme på Mors, har travlt som aldrig før, og derfor har man siden nytår ansat 50 nye medarbejdere. En af de nye medarbejdere på den succesfulde virksomhed er Kennth Nordborg, der tidligere har været mekaniker på et værksted, men nu har skiftet biler ud med robotter. - Det er rigtig spændende. Det er meget teknisk det her, og så får vi lov at få noget ansvar med det her, siger Kenneth Nordborg. De 50 nye ansigter betyder at Bila nu har omkring 200 ansatte, og årsagen er simpel: Robotter er hotte. - Markedet er hot og robotter er hot. I år har det været ekstra godt. Der er kommet rigtig mange robotter ind i danske virksomheder, fortæller Per Bech Rasmussen, der er projektdirektør hos Bila. Og succesen ser ud til at være ved. Allerede nu kan den nordjyske robot-virksomhed sige, at man forventer at ansætte yderligere 50 medarbejdere. - Så længe vi kan få dygtige folk, så længe kan vi udvide og fortsætte den her vækst, siger Per Bech Rasmussen Bila har også indtaget tomme bygninger fra møbelfabrikken Bodilsen. Og åbner snart et nyt kontor i Herning.

Opsummering:
Robotvirksomhed på Mors har travlt som aldrig før og har siden nytår ansat 50 nye medarbejdere.